[{"text_idx": "#000001", "text": "egun, gaua argiz betetzeko ahalmena dugu elektrizitateari esker.\nElektrizitaterik ez zegoenean, ordea, kalea argiztatzen zuten\nargiontziak zaintzea beharrezkoa suertatzen zen. Gauetan segurtasuna\nbermatu ahal izateko argiontziak zaintzen jarduten zuten farolariek.\nGaur, beraz, galdurik dagoen lanbide baten inguruan jardungo dugu."}, {"text_idx": "#000002", "text": "probintziako agintari politiko gorenak Zumaiako alkateari hiribildua\nargitzeko 4 argiontzi berri erosteko baimena eman zion, argiontziak\nerosi eta behar zen lekuan jartzeko 672 errealeko gastua izatearen\nbaldintzarekin. Urtebete geroago, hiribildua iluntasunetik aterako zuten\n7 argiontzi zeuden Zumaian. Egoera berri horrek kale argiteria arautu\neta argiontziak zainduko zituen norbaiten beharra sortu zuen."}, {"text_idx": "#000004", "text": "Txapartegik kargua hartu eta bost urte geroago, kale argiteriaren\negoera tamalgarria zela dirudi. Zumaiako sindikoak jakinarazi zuen\nargiontzi gehienak arratsaldeko 8tarako itzaliak zeudela eta horren\naurrean udalbatzak nolabaiteko erabakia hartu behar zuela. Egoera\nerrepikatu ez zedin, aurrerantzean gaueko 10ak baino lehen itzalita\nzegoen argiontzi bakoitzeko farolariari 20 errealeko isuna jartzea\nadostu zuten. Arazoak, ordea, ez ziren hor bukatu."}]